**Natječaji u sklopu projekta Europske noći istraživača u Republici Hrvatskoj**

Ministarstvo znanosti i obrazovanja objavljuje dva natječaja u sklopu projekta „Techno-Past Techno-Future. European Researchers` Night (TPTF\_ERN)“:

1. Natječaj za najbolji školski esej na temu „Kako znanost mijenja svijet?“
2. Natječaj za najbolji audio, vizualni i/ili audiovizualni uradak na temu znanosti, istraživanja i rada istraživačica i istraživača.

Natječaji su otvoreni od **16. svibnja 2019. godine** i traju do **9. rujna 2019. godine.**

Natječaji se provode u sklopu projekta Europske noći istraživača u Republici Hrvatskoj, odnosno projekta „Techno-Past Techno-Future: European Researchers` Night (TPTF\_ERN)“. Predmetni projekt financira se u sklopu Marie Sklodowska Curie aktivnosti Okvirnoga programa EU-a za istraživanje i inovacije za razdoblje 2014. - 2020. – Obzor 2020. Projekt se provodi od 1. kolovoza 2018. godine do kraja 2019. godine.

Natječajna dokumentacija sadrži nazive, opis, pravila i hodogram natječaja te se nalazi u privitku.

**EUROPSKA NOĆ ISTRAŽIVAČA U REPUBLICI HRVATSKOJ**

Europska noć istraživača u Republici Hrvatskoj  dio je inicijative koja se održava posljednjih desetak godina u gradovima diljem Europe zadnjeg petka u mjesecu rujnu. Četiri hrvatska grada bili su domaćini Europske noći istraživača u 2018. godini (Zagreb, Split, Pula i Rijeka), a ove godine priči se pridružuje i Osijek. Nadalje, osamnaest hrvatskih institucija iz sustava znanosti, visokoga obrazovanja, javne uprave i privatnog sektora provodi projekt te će sudjelovati u organizaciji i ovogodišnje Europske noći istraživača **27. rujna 2019. godine** na sljedećim lokacijama:

**Osijek – Dvorište Rektorata**

**Rijeka – Tower Center Rijeka**

**Split – Podrumi Dioklecijanove palače, Riva**

**Zagreb – Europski trg, Tunel Grič.**

Tijekom cijele godine projektni partneri organiziraju popratne aktivnosti, a za više informacija o samome projektu možete svoje upite uputiti na adresu: ERN\_upit@mzo.hr.

Također, možete nas pratiti [na službenoj web stranici](https://eunightcro.eu/) te na društvenim mrežama:

[Facebook](https://www.facebook.com/EUNightCRO/)

[Instagram](https://www.instagram.com/eunightcro18_19/)

[Twitter](https://twitter.com/EUNightCRO)

Video s Europske noći istraživača u 2018. godini možete pogledati na [linku](https://www.youtube.com/watch?v=52U9xF-fIzI&t=4s).

Radujemo se Vašem učešću te Vas pozivamo da nam se obratite ako imate dodatna pitanja.

S poštovanjem,

***Marina Skelin***

*Coordinator Contact for Horizon 2020 MSCA-NIGHT project*

*Techno-past Techno-Future: European Researchers´ Night*